Զաստավա Մ57

Զաստավա Մ57, Հարավսլավիայում արտադրված ատրճանակ, որը մշակվել է խորհրդային ՏՏ (ռուս.՝ ТТ, Тульский Токарева)  ատրճանակի հիմքի վրա։

Պատմություն 
Հարավսլավիայում խորհրդային ՏՏ ատրճանակի արտադրության մասին որոշումն ընդունվել է 1947 թվականի հոկտեմբերին։ 1949 թվականի սեպտեմբերի 24-ին Հարավսլավիայի ժողովրդական բանակի գլխավոր շտաբը Կրագուևաց քաղաքի զենքի գործարանին (Crvena Zastava ) հարցում է ուղարկել ՏՏ ատրճանակի արտադրության համար։ 1954 թվականին թողարկվել են առաջին Մ54 ատրճանակները (1933 թվականի ՏՏ ատրճանակի պատճեն), սակայն 1956 թվականի աշնանը խնդիր  է դրվել մշակել ատրճանակի մոդիֆիկացիան։ 1960 թվականին մշակվել է ատրճանակի վերջնական տարբերակը և 1961 թվականին սկսվել է առաջին խմբաքանակի թողարկումը (100 ատրճանակ)։

Նկարագրություն 
ՏՏ կառուցվածքը գրեթե անփոփոխ է, փոխված է զարկանի կառուցվածքը, կոթի երկարությունն ավելացված է 14մմ-ով, պահեստատուփի տարողությունը ավելացվել է մինչև 9 փամփուշտով։ Մ57 ատրճանակն ունի «Բրաունինգ» համակարգի  շարժական փող և փակաղակի կոշտ փական։

Ետագլորքի ժամանակ փողի ու փակաղակի անջատումը տեղի է ունենում օղի միջոցով, որը միացնում է փողը և զենքի շրջանակը։ Զարկանաձգանային մեխանիզմը հրահանավոր է։

Հրահանը, մարտական զսպանակը միացված են հեշտ հանվող մոդուլով։ Ի տարբերություն սովետական ՏՏ-ի, ձենքի ձախ կողմում ունի ձեռքի ապահովիչ, որը արգելակում է զարկանաձանային մեխանիզմը և փակաղակը։

Տարբերակներ և մոդիֆիկացիա 

 Մ57 - ստանդարտ տարբերակ (քաղաքացիական շուկայի համար թողարկված ատրճանակների ստանդարտ պլաստմասե «այտերի» փոխարեն կարող է տեղադրվել փայտե (ընկուզենի))
 Մ57Ա - դրոշով ապահովիչով տարբերակ

Շահագործում և մարտական կիրառում 

  -1963-ին ընդունվել է Հարավսլավիայի ժողովրդական բանակի սպառազինության մեջ, 1963-1970թթ. եղել է սպաների և ենթասպաների զենք։ 1970 թվականից հետո եղել է ենթասպաների և զինծառայողների զենք, մինչև Հարավսլավիայի փլուզումը եղել է իրավապահ մարմինների աշխատակիցների սպառազինության մեջ։
   - 1992թվականից օգտագործվում է մակեդոնական բանակի սպառազինության մեջ։

Ծանոթագրություններ

Գրականություն 

 А. Б. Жук. Энциклопедия стрелкового оружия։ револьверы, пистолеты, винтовки, пистолеты-пулемёты, автоматы. М., ООО «Издательство АСТ», «Воениздат», 2002. стр.497, 499

Արտաքին հղումներ 

 М. Р. Попенкер Пистолет Crvena Zastava M57 / сайт "Современное стрелковое оружие мир

1960 հիմնադրումներ